Diari Oficial de la Generalitat Valenciana


Sumari del DOGV 7194, del 17-01-2014 (2014/245)

RESOLUCIÓ de 9 de desembre de 2013, de la Direcció General d'Energia, per la qual s'acorda autorització administrativa per a la modificació, per ampliació de la capacitat de transformació, del parc de 20 kV i de l'addició d'una nova tensió a 11,3 kV, de les instal·lacions elèctriques de distribució de la subestació transformadora 220/20/11,3 kV, denominada ST Parc Central, ubicada en el terme municipal de València, província de València, i s'aprova el projecte tècnic d'execució de la modificació. Expedient número ATASCT/2012/91/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7194

Data del DOGV
:   17-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/245


Data del document
:   09-12-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 9 de desembre de 2013, de la Direcció General d'Energia, per la qual s'acorda autorització administrativa per a la modificació, per ampliació de la capacitat de transformació, del parc de 20 kV i de l'addició d'una nova tensió a 11,3 kV, de les instal·lacions elèctriques de distribució de la subestació transformadora 220/20/11,3 kV, denominada ST Parc Central, ubicada en el terme municipal de València, província de València, i s'aprova el projecte tècnic d'execució de la modificació. Expedient número ATASCT/2012/91/46. [2014/245]  
Antecedents de fet  
Amb data 28 de maig de 2012, Iberdrola Distribución Eléctrica, SA, Unipersonal, a través de representant degudament acreditat, va presentar davant del Servici Territorial d'Energia de València un imprés normalitzat en què sol·licita:   
- Autorització administrativa per a la modificació de les instal·lacions de distribució elèctrica de la subestació transformadora 220/20/11,3 kV, denominada ST Parc Central i,  
- Aprovació del projecte tècnic d'execució d'esta modificació.  
  
Juntament amb l'escrit de presentació d'estes peticions s'adjunta la documentació següent:   
- Projecte tècnic per a l'execució de les instal·lacions esmentades, firmat per tècnic competent, acompanyat de declaració responsable, en el qual s'inclouen:  
· Separata per a l'obtenció de les condicions tècniques per a:  
- L'Ajuntament de València.  
- Còpia de la resolució complementària, de 27 d'abril de 2012, formulada per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la qual es resol no sotmetre a avaluació d'impacte ambiental el projecte d'ampliació de la subestació 220/20/11,3 kV ST Parc Central. Esta resolució complementa la declaració d'impacte ambiental favorable, dictada per resolució de la directora general del Medi Natural, de 27 d'abril de 2011 (expedient 328934 7-DHI), amb motiu de sengles autoritzacions atorgades per esta Direcció General, el 7 de juny de 2011, per a la construcció de les instal·lacions, tant de la part de transport com de distribució, de la nova subestació.  
  
El procediment administratiu corresponent a estes sol·licituds ha sigut tramitat amb l'expedient de referència ATASCT/2012/91/46, incoat a este efecte pel Servici Territorial d'Energia de València.   
Les instal·lacions elèctriques de distribució per a les quals se sol·licita l'autorització de modificació s'executaran en l'interior de la subestació transformadora ST Parc Central, i està prevista la connexió d'aquelles fent frontera amb instal·lacions de la xarxa de transport, titularitat de Red Eléctrica de España, SA, Unipersonal, així com amb instal·lacions de distribució titularitat del mateix sol·licitant, Iberdrola Distribución Eléctrica, SA, Unipersonal, les quals van ser inicialment autoritzades per esta Direcció General per resolucions concedides en la mateixa data, 7 de juny de 2011 (ATASCT/2010/190/46), i publicades en els DOCV núm. 6556 i 6550, 1 de juliol i de 23 de juny de 2011, respectivament.  
Les sol·licituds d'autorització administrativa han sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de vint dies en:  
  
- El Diari Oficial de la Comunitat Valenciana, del 13 de setembre de 2012 (DOCV 6861).  
D'acord amb la documentació que hi ha en l'expedient no han sigut presentades al·legacions.  
Segons el procediment reglamentàriament establit, a fi que en el termini de vint dies presentaren la seua conformitat o l'oposició a l'autorització sol·licitada i emeteren, si procedia, les condicions tècniques oportunes al projecte tècnic de la instal·lació, es va remetre separata d'este, referida a la corresponent part de la instal·lació, a les següents administracions, organismes i empreses de servici públic o d'interés general els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de València. Mitjançant una Resolució de 13 de setembre de 2012, dictada pel tinent d'alcalde, per delegació de l'Alcadía, complementada amb un decret posterior de 15 d'octubre de 2012, es van ratificar i es van comunicar al Servici Territorial d'Energia de València els informes emesos a este efecte per les distintes unitats administratives del dit Ajuntament, en els quals s'arrepleguen les condicions tècniques i urbanístiques que la dita corporació fa al projecte presentat.   
  
Amb caràcter general estos informes assenyalen que, atés que es tracta d'una ampliació que afecta, bàsicament, la distribució modular i les instal·lacions constructivament interiors, per incorporació de nou equipament i aparellatge elèctric en espais futurs ja previstos en el projecte inicial, i que ja van ser objecte de les objeccions corresponents, es remeten a estes, les quals continuen aplicant-se a esta ampliació i, per tant, hauran de ser tingudes en compte pel promotor. No obstant això, dels informes evacuats en el si del present procediment s'ha de destacar la condició següent:  
  
· Tal com es reflectix en els plànols aportats, la incidència sobre l'espai públic de la planta de coberta no crearà servituds de baranes o cassetons d'entrada a les quatre escales que s'inicien des d'esta planta, ni tampoc de ximeneres de ventilació o semblant.  
· El projecte d'ampliació serà totalment coherent amb el Projecte d'urbanització de la UE A4.1. Parc Central que desenrotlla l'Ajuntament de València.  
En els esmentats informes també s'arrepleguen un conjunt de prescripcions derivades de l'ordenament jurídic municipal que al no constituir pròpiament condicions tècniques no s'arrepleguen ací, sense perjuí que hagen de ser d'obligada observança pel titular de la instal·lació.  
Comunicades les respostes de l'Ajuntament de València al peticionari, este per mitjà d'un escrit, de 27 de novembre de 2012, manifesta de mode general la seua acceptació a les condicions imposades pels servicis municipals intervinents, i adjunta la documentació addicional actualitzada sol·licitada pel Servici de Circulació i Transports, i aclarix, perquè així ho requerix el contingut d'alguns informes tècnics municipals, que l'ampliació interessada en el present procediment no requerix l'execució d'obra civil ni està sotmesa a una nova avaluació d'impacte ambiental, tal com s'arreplega en la Resolució complementària, de 27 d'abril de 2012, formulada per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, òrgan competent en esta matèria.  
  
Sense perjuí que no s'ha sol·licitat la declaració d'utilitat pública, en concret, de l'ampliació de la subestació ST Parc Central, encara que el projecte inicial sí que va obtindre la dita declaració per Resolució de 7 de juny de 2011, d'este centre directiu, en el si del procediment d'autorització administrativa regulat pel Decret 88/2005, de 29 d'abril, per mitjà d'ofici de 19 de juliol de 2012, el Servici Territorial d'Energia de València va sol·licitar a l'Ajuntament de València, d'acord amb el que preveu l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, un informe a fi de demanar les al·legacions que foren procedents sobre l'adaptació de l'ampliació de la subestació ST Parc Central al planejament urbanístic que siga aplicable. En resposta a este, amb la mencionada Resolució de 13 de setembre de 2012, dictada pel tinent d'alcalde, i el Decret posterior de 15 d'octubre de 2012, es van adjuntar i es van ratificar:  
  
D'una banda, l'informe de 30 de juliol de 2009, de la Direcció General de Planejament de la Corporació, emés amb motiu de l'autorització inicial de la subestació ST Parc Central, en el qual es va indicar que el projecte té compatibilitat urbanística segons les determinacions del planejament vigent, i té l'Acord específic de la Junta de Govern Local, de 24 d'abril de 2009, en el qual es va concretar l'emplaçament d'esta instal·lació, acord que és coherent amb la voluntat municipal posada de manifest en l'Acord plenari, de 30 de maig de 2008, relatiu al conjunt de totes les subestacions elèctriques a realitzar dins del terme municipal.  
D'una altra, l'informe del Servici d'Activitats (Secció Urbanística Zona Sud), de 21 de setembre de 2012, en el qual s'indica que el projecte s'ajusta, avançant-se, a les determinacions previstes en la revisió simplificada del PGOU de València, pendent d'aprovació i entrada en vigor, concretament a allò que s'ha establit en l'article 3.6.4 de les Normes Urbanístiques, s'establix que, en cas d'instal·lació de noves subestacions en sòl urbà o urbanitzable d'ús dominant residencial, estes hauran d'estar necessàriament soterrades i les línies derivades d'esta discorreran en el subsòl.  
Consta en l'expedient còpia de la Resolució complementària, de 27 d'abril de 2012, formulada per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la qual es resol no sotmetre a avaluació d'impacte ambiental el projecte d'ampliació de la subestació 220/20/11,3 kV ST Parc Central.   
La necessitat de l'ampliació de potència es justifica en el creixement de la demanda del mercat que s'abastix en l'actualitat des de les subestacions transformadores de la zona (ST Nou Moles, ST El Grau, ST Cabanyal, ST Vivers i ST Font de Sant Lluís»), el grau de saturació que presenta el sistema d'alimentació a l'àrea metropolitana de València i la millora en la qualitat del subministrament d'energia elèctrica. A fi de donar solució a les noves exigències de demanda s'instal·laran dos nous transformadors de potència 220/20 kV, que estaran connectats en 220 kV amb les subestacions de ST Nou Llit, ST Aqua, ST Beniferri i ST Font de Sant Lluís», el que implicarà gràcies a l'ús de la tensió de 220 kV una millora en la qualitat del subministrament i una disminució de les pèrdues energètiques per efecte Joule associades al transport.   
  
Quant a la incorporació de la tensió d'11,3 kV al parc de distribució de la subestació, inicialment previst en 20 kV, respon a la necessitat de continuar atenent la demanda de xarxes de distribució existents amb este nivell de tensió, situats en la zona centre de la ciutat, el pas de la qual a la tensió nominal normalitzada, d'ús preferent en la xarxa, en 20 kV, encara no s'ha produït.  
D'altra banda, ha de considerar-se que les instal·lacions sol·licitades no generen incidències negatives en el sistema, ja que el parc de transport de la subestació transformadora va ser inclòs en la Planificació dels sectors d'electricitat i gas 2008-2016. Desenrotllament de les xarxes de transport. Maig 2008, publicat en el lloc d'internet del Ministeri d'Indústria, Energia i Turisme, . En l'annex 3.II, es preveu una nova subestació denominada Parc Central, així com posteriors ampliacions. Les instal·lacions objecte del present procediment corresponen a la part de distribució de la subestació planificada, i és la motivació d'esta el suport a la distribució i demanda de grans consumidors, complint una funció en el sistema de tipus connexió, per facilitar l'enllaç amb xarxa de transport dels consumidors,   
  
Consta en l'expedient informe favorable del Servici Territorial d'Energia de València, òrgan encarregat de la instrucció de l'expedient, i proposta de resolució de la Subdirecció General d'Energia i Mines adscrita a este òrgan directiu.  
  
Fonaments de dret  
La instrucció i la resolució del present procediment administratiu correspon a la Generalitat, ja que la instal·lació elèctrica objecte d'este està situada íntegrament en el territori de la Comunitat Valenciana, i no està enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.   
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.   
D'acord amb el que disposa l'article 40 de la Llei 54/1997, de 27 de novembre, del Sector Elèctric, els articles 37 i 131 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que exercisquen l'activitat. Sense perjuí que el peticionari que correspon al present procediment, Iberdrola Distribución Eléctrica, SA, Unipersonal, complix esta última condició, a hores d'ara esta mercantil es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual és necessari acreditar el compliment de les capacitats esmentades, a més de ser titular de l'autorització administrativa per a la construcció de les instal·lacions de distribució de la subestació l'ampliació de la qual se sol·licita en el present procediment.   
  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la modificació d'instal·lacions elèctriques integrades en la distribució requerixen autorització administrativa prèvia.  
D'acord amb l'article 7.1.b del Decret 88 2005/, de 29 d'abril, el projecte d'execució d'instal·lacions necessita l'aprovació administrativa.  
La Instrucció Tècnica Complementària ITC MIE-RAT 04 Tensions nominals, del Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, aprovada per Orde de 6 de juliol de 1984, del Ministeri de Indústria i Energia, en l'apartat 2 Tensions nominals no normalitzades, admet la utilització d'estes dins dels sistemes existents.  
D'acord amb el Decret 162/1990, de 15 d'octubre, els projectes de noves subestacions transformadores amb tensió nominal entre fases superior a 132 kV requerixen avaluació d'impacte ambiental, prèviament a l'autorització d'estos, si bé al tractar-se d'una ampliació, conforme a l'epígraf 9.k de l'annex II del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, les ampliacions ja autoritzades només se subjecten a avaluació d'impacte ambiental quan, valorades per l'òrgan ambiental competent, tinguen efectes adversos significatius sobre el medi ambient, d'acord amb els tipus d'incidències que en el dit epígraf s'arrepleguen.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 3.7.W.9 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.   
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar a Iberdrola Distribución Eléctrica, SA, Unipersonal autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20/11,3 kV, denominada Parc Central, situada en la zona centre de la ciutat de València, soterrada davall el futur parc que s'executarà amb motiu de l'actuació urbanística Parc Central, pròxim a l'avinguda de Cèsar Giorgeta i del carrer de Sant Vicent Màrtir, província de València, que s'indiquen a continuació:  
· Transformadores de potència:  
S'instal·laran dos (2) transformadors de potència, d'instal·lació d'interior, situats en els habitacles corresponents ja previstos en l'autorització atorgada per la Resolució de 7 de juny de 2011, amb les següents característiques cada un:  
- Un (1) transformador de potència, denominat T-2:  
· Sistema: trifàsic.  
· Freqüència: 50 Hz.  
· Instal·lació: interior.  
· Aïllament: bany oli.  
· Refrigeració: ONAN/ONAF.  
· Regulació: en càrrega en el costat d'alta.  
· Potència nominal: 50 MVA.  
· Relació nominal de transformació: 225.000±9x2.500/21.500 V.  
· Grup connexió: YNd11.  
· Neutre: born unit directament a terra.  
- Un (1) transformador de potència, denominat T-3:  
· Sistema: trifàsic.  
· Freqüència: 50 Hz.  
· Instal·lació: interior.  
· Aïllament: bany oli.  
· Refrigeració: ONAF.  
· Regulació: en càrrega en el costat d'alta.  
· Potència nominal: 50 MVA (26,3 MVA en 11,3 kV).  
· Relació nominal de transformació: 225.000±9x2.500/41.841-04.048 V.  
· Grup connexió: YNd11.  
· Neutre: born unit directament a terra.  
Ambdós transformadors de potència portaran incorporats transformadors d'intensitat tipus Bushing, en fases de 220 kV i 20 kV, així com en el born del neutre d'AT de les següents característiques:  
- Fases de 220 kV:  
· 3 Trafos d'intensitat, tipus BR, relació 200/5 A, 30 VA, classe 5P20 (protecció).  
· 3 Trafos d'intensitat tipus BM, relació 200/5 A, 20 VA, classe 0,2s (mesura).  
- Fases de 20 kV:  
· 3 Trafos d'intensitat, tipus BR, relació 1600/5 A, 30 VA, classe 5P20 (protecció).  
· 3 Trafos d'intensitat tipus BM, relació 1600/5 A, 20 VA, classe 0,2s (mesura).  
- Neutre:  
· 1 Trafo d'intensitat, tipus BR, relació 300/5 A, 30 VA, classe 5P20 (protecció).  
El transformador estarà dotat amb les proteccions pròpies següents:  
- Dos indicadors magnètics de nivell d'oli, un per a l'oli del transformador i un altre per a l'oli del regulador. Cada un dels indicadors disposarà de contacte d'alarma.  
· Relé Buchholz de dos flotadors amb contactes d'alarma i senyal de disparament.  
· Termòmetre de contacte indicador de temperatura de l'oli del transformador, amb quatre microinterruptors ajustats amb els usos següents: Connexió de la ventilació forçada, alarma de temperatura, senyal de disparament de temperatura, senyal de disparament i alarma de senyal de disparament per temperatura.  
· Dispositiu alliberador de pressió amb contactes d'alarma i senyal de disparament.  
· Dos relés d'imatge tèrmica.  
Els bobinatges disposaran dels següents nivells d'aïllament:  
- Nivells a impuls tipus raig:  
· Primari: 850 kV  
· Secundari: 125 kV  
· Neutre del primari: 125 kV  
- Tensió aplicada durant 1 minut 50 Hz:  
· Primari: 360 kV  
· Secundari: 50 kV  
· Neutre del primari: 50 kV  
Dels borns endollables del debanament primari del transformador de potència eixirà una terna de cable de potència tipus XLPE de Al de 630 mm², i terminals fins a la connexió amb la cel·la corresponent.  
- Els travessadors passatapa del costat de 20 kV (per al T-2) i del costat 11,3 kV (per al T-3) seran endollables del tipus connector construcció. En cada transformador, per cada fase hi haurà 4 conductors, tres de 400 mm² alumini i un de 150 mm². Tres d'estos aniran a les cel·les de 20 kV (en el cas del T-2) o les d'11,3 kV (cas del T-3), i el quart anirà a la reactància de presa de terra del transformador corresponent.  
- Reactàncies de presa de terra  
S'instal·larà en paral·lel amb l'eixida en 20 kV del transformador de potència T-2 i amb l'eixida en 11,3 kV del trafo de potència T-3, una reactància trifàsica per a limitar el corrent de defecte a terra. Físicament s'ubicaran en l'edifici, en el mateix compartiment que el transformador.  
  
Les característiques principals d'estes reactàncies són:  
- Tensió nominal: 20 kV  
- Freqüència: 50 Hz  
- Grup de connexió: zig-zag  
- Intensitat de defecte a terra: 500 A  
- Duració del defecte a terra: 30 segons.  
Estes reactàncies seran trifàsiques, en bany d'oli, i en cada una de les fases i en el neutre porten incorporats transformadors d'intensitat tipus Bushing de les característiques següents:  
- En cada fase: 3T/i tipus BR, relació 300/5 A, 15 VA, 5P20.  
- En el Neutre: 1T/i tipus BR, relació 300/5 A, 15 VA 5P20.  
Les proteccions pròpies de les reactàncies són termòmetre, relé Buchholz i nivell anormal d'oli. Com a protecció de sobreintensitat en fases s'usa un relé instantani i per a la protecció de sobreintensitat homopolar un relé d'acció diferida i temps invers.  
- Sistema de distribució en 20 kV (mòdul 2)  
El mòdul 2 de cel·les, autoritzat per la Resolució de 7 de juny de 2011, en la qual es van preveure tres posicions (dos d'unió de barres amb cable i una de servicis auxiliars), i l'espai total del qual ja va ser previst en el dit acte administratiu, es completa amb un esquema de doble barra tipus interior amb aïllament en SF6, formats per les 16 posicions:  
- Deu (10) posicions de línia. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroidales, un transformador toroïdal que comprén les 3 fases, tres terminals endollables, testimonis de presència de tensió.  
  
- Una (1) posició d'enllaç de barres. Composta per un interruptor automàtic, tres transformadors d'intensitat i dos seccionadors de dos posicions (obert i tancat).  
- Una (1) posició de mesura. Constituïda per sis transformadors de tensió i dos seccionadors de tres posicions (obert, tancat i presa de terra).  
- Una (1) posició de transformador de potència. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroïdals, nou terminals endollables, i testimonis de presència de tensió.  
- Una (1) posició de bateria de Condensadors. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroïdals, tres terminals unipolars i testimoni de presència de tensió.  
A esta posició es connectara una (1) bateria de condensadors (BC-2) de 10.800 kvar, amb les característiques que detallen més avall. Es connectarà amb la cel·la amb un cable per fase (1x240 mm²) Al i terminals unipolars flexibles.  
- Dos (2) posicions de partició de barres amb cable, composta per un interruptor automàtic, un seccionador de dos posicions (obert i tancat), tres transformadors d'intensitat, i nou terminals endollables.  
  
Les cel·les d'este mòdul seran d'execució metàl·lica per a instal·lació en interior.  
Les característiques elèctriques de l'aparellatge descrit per a cada cel·la són les següents:  
Interruptors:  
· Tensió nominal: 24 kV.  
· Tensió d'assaig 1 minut freqüència industrial: 50 kV.  
· Tensió suportada a impuls (1,2/50 seg): 21,5±2,5 %/±5 % kV.  
· Intensitats nominals:  
- Cel·les de bateries condensadors i TSA: 630 A.  
- cel·les de línia: 630 A.  
- Cel·la de trafo, enllaç i partició de barres (mòdul 1): 1.600 A.  
- Cel·la de trafo, enllaç i partició de barres (mòdul 2): 2.000 A.  
· Poder de tall simètric: 25 kA.  
·Aïllament: SF6.  
Transformadors de tensió:  
· Tensió màxima de servici: 24 kV.  
· Relació: 22:3/0,110:3-0,110:3-0,110: 3kV.  
· Potència: 10 VA, Cl. 0,2; 15 VA, Cl. 0,5-3P; 50 VA, Cl 3P.  
Seccionadors de presa de terra:  
Els seccionadors de presa de terra són tripolars amb accionament manual de maniobra brusca i enclavatge mecànic i elèctric amb l'interruptor. Els terminals endollables seran per a cables aïllats i el cable de potència 17,5/24 kV.  
Transformadors d'intensitat:  
· En cel·les de línia: relació 600/1A i potència 10 VA (Cl 1A 5P20).  
  
· En cel·la de bateria condensadors (mòdul 2): relació 600/1A i potència 20 VA (Cl 5P20).  
· En cel·la de transformador (mòdul 2): relació 2000-1000/5-5-5A i potència 20 VA (Cl 5P20), 10 VA (Cl 0,5) i 10 VA (Cl 0,2sFs5).  
· En cel·les de partició i enllaç de barres (mòdul 2): relació 2000-1000/5 A i potència 20 VA (Cl 5P20)  
En les cel·les de línies s'instal·larà un trafo d'intensitat de relació 30/1 A.  
Bateria de condensadors (BC-2):  
· Composta per 18 condensadors, de 600 kvar i 12903 V cada un d'estos.  
· Tensió nominal (Un): 20 kV.  
· Freqüència: 50 Hz.  
· Intensitat nominal (In): 312 A.  
· Intensitat màxima permanent: 445 A.  
· Connexió: doble estrela.  
· Aïllament: 24 kV.  
· Potència: 10887 kvar.  
Disposarà d'un seccionador trifàsic de presada de terra per a realitzar la descàrrega dels condensadors abans de procedir al seu manteniment. En les bateries, els pots de condensadors, juntament amb els transformadors d'intensitat, inductància de xoc, seccionador, l'armari de control i les botelles unipolars dels cables d'alimentació, es muntaran sobre un únic suport dissenyat per a una disposició compacta de la bateria.  
- Sistema de distribució en 11,3 kV (mòdul 3)  
- L'espai del mòdul 3 de cel·les va ser previst en la Resolució de 7 de juny de 2011. Este mòdul, amb un esquema de doble barra tipus interior amb aïllament en SF6 estarà compost per 10 posicions:  
· Quatre (4) posicions de línia. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroïdals, un transformador toroïdal que comprén les 3 fases, tres terminals endollables, testimonis de presència de tensió.  
  
· Una (1) posició d'enllaç de barres. Composta per un interruptor automàtic, tres transformadors d'intensitat i dos seccionadors de dos posicions (obert i tancat).  
· Una (1) posició de mesura. Constituïda per sis transformadors de tensió i dos seccionadors de tres posicions (obert, tancat i presa de terra).  
· Una (1) posició de transformador de potència. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroïdals, nou terminals endollables i testimonis de presència de tensió.  
· Una (1) posició de bateria de condensadors. Composta per un interruptor automàtic, un seccionador de tres posicions (obert, tancat i presa de terra), un seccionador de dos posicions (obert, tancat), tres transformadors d'intensitat toroïdals, tres terminals unipolars i testimoni de presència de tensió.   
A esta posició es connectara una (1) bateria de condensadors (BC-3) de 10.800 kvar, d'idèntiques característiques a les de la bateria BC-2, abans detallades. Es connectarà amb la cel·la amb un cable per fase (1x240 mm²) Al i terminals unipolars flexibles.  
Dos (2) posicions de partició de barres amb cable, composta per un interruptor automàtic, un seccionador de dos posicions (obert i tancat), tres transformadors d'intensitat, i nou terminals endollables.  
  
Es deixarà l'espai necessari per a sis (6) posicions de línia futures.  
  
Les cel·les d'este mòdul seran d'execució metàl·lica per a instal·lació en interior.  
Les característiques elèctriques de l'aparellatge descrit per a cada cel·la són les següents:  
Interruptors:  
· Tensió nominal: 24 kV.  
· Tensió d'assaig 1 minut freqüència industrial: 50 kV.  
· Tensió suportada a impuls (1,2/50 seg): 125 kV.  
· Intensitats nominals:  
- Cel·les de bateries condensadors i TSA: 630 A.  
- Cel·les de línia: 630 A.  
- Cel·la de trafo, enllaç i partició de barres: 2.000 A.  
· Poder de tall simètric: 25 kA.  
· Aïllament: SF6.  
- Transformadors de tensió:  
- Tensió màxima de servici: 24 kV.  
- Relació: 11:3/0, 110:3-0, 110:3-0, 110: 3kV.  
- Potència: 10 VA, Cl. 0,2; 15 VA, Cl. 0,5-3P; 50 VA, Cl 3P.  
- Seccionadors de presa de terra:  
Els seccionadors de presa de terra seran tripolars amb accionament manual de maniobra brusca i enclavatge mecànic i elèctric amb l'interruptor. Els terminals endollables seran per a cables aïllats i el cable de potència 17,5/24 kV.  
- Transformadors d'intensitat:  
- En cel·les de línia: relació 600/1A i potència 10 VA (Cl 1A 5P20).  
  
- En cel·la de bateria condensadors (mòdul 3): relació 600/1A i potència 20 VA (Cl 5P20).  
- En cel·la de transformador (mòdul 3): relació 2000-1000/5-5-5A i potència 20 VA (Cl 5P20), 10 VA (Cl 0,5) i 10 VA (Cl 0,2sFs5).  
- En cel·les de partició i enllaç de barres (mòdul 3): relació 2000-1000/5 A i potència 20 VA (Cl 5P20).  
En les cel·les de línies s'instal·larà un trafo d'intensitat de relació 30/1 A.  
El pressupost total del projecte de la instal·lació objecte de la present autorització és de tres milions set-cents cinquanta-set mil cent vint-i-sis euros amb quaranta-cinc cèntims d'euros (3 757 126,45 ?).  
De conformitat amb el primer paràgraf de l'article 40.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part de Iberdrola Distribución Eléctrica, SA, Unipersonal, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
  
El titular de la present autorització tindrà els drets, deures i obligacions arreplegats en el títol VII de la Llei 54/1997, de 27 de novembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SA, Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.   
L'autorització del transformador de potència (T-3) amb tensió d'eixida 11,3 kV i del mòdul 3 a esta tensió no normalitzada, d'acord amb la Instrucció Tècnica Complementària ITC MIE-RAT 04 del Reial Decret 3275/ 1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, només s'admet dins del sistema de distribució existent del titular de la present autorització que haja de ser connectat a la subestació ST Parc Central, sense perjuí de les obligacions que establix la regulació per als distribuïdors de disposar de tensions normalitzades quant al subministrament als consumidors i a la connexió de generadors.  
  
El titular de la present autorització seguirà subjecte a les condicions d'orde mediambiental establides en la Declaració d'Impacte Ambiental de 27 d'abril de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, segons es va arreplegar en la Resolució de 7 de juny de 2011, d'esta Direcció General d'Energia, així com a les mesures preventives i correctores proposades originàriament per a la subestació ST Parc Central en el seu estudi d'impacte ambiental i la citada declaració d'impacte ambiental.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució presentat i habilitar Iberdrola Distribución Eléctrica, SA, Unipersonal per a la construcció de les instal·lacions sol·licitades, d'acord amb les condicions següents:  
La instal·lació elèctrica s'haurà d'executar segons el projecte presentat i amb les condicions tècniques establides per les administracions, organismes i empreses de servici públic o d'interés general afectats per la present instal·lació i que han sigut acceptades pel titular d'esta. En cas que siga necesari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general la corresponent aprovació.  
  
La instal·lació a executar complirà, en tot cas, allò que s'ha establit en Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries.  
El termini d'execució de la instal·lació serà de vint-i-quatre mesos des de l'endemà de la notificació d'esta resolució. No obstant això, abans de l'acabament, podrà sol·licitar-se'n una ampliació concreta per mitjà de sol·licitud motivada davant d'este òrgan directiu, adjuntant-hi la documentació justificativa de la demora i del cronograma de treballs previstos per al nou termini sol·licitat.   
  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia de València.  
El titular de la present resolució vindrà obligat a complir els deures i obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit a esta Direcció General o del Servici Territorial d'Energia podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
Finalitzades les obres de construcció de la instal·lació, Iberdrola Distribución Eléctrica, SA, Unipersonal, en el termini màxim de deu dies hàbils, ho comunicarà al Servici Territorial d'Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la dita comunicació s'adjuntarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel col·legi professional corresponent, s'adjuntarà l'oportuna declaració responsable conforme el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de 3 de novembre de 2010.  
  
Una vegada atorgada l'autorització d'explotació de la instal·lació sol·licitada en el present procediment, en el termini màxim de 10 dies, el Servici Territorial d'Energia de València ho comunicarà a esta Direcció General, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
Esta Direcció General, després del tràmit de l'oportú procediment, deixarà sense efecte la present aprovació en el moment en què observe l'incompliment o inobservança de les condicions que s'hi imposen.  
  
  
  
Tercer  
Ordenar la publicació de la present resolució en el Diari Oficial de la Comunitat Valenciana.  
La notificació de la present resolució a Iberdrola Distribución Eléctrica, SA, Unipersonal, a totes les administracions o organismes públics i empreses de servicis públics o servicis d'interés general que han intervingut o han pogut intervindre en el procediment d'autorització, les que han emés o van haver d'emetre les condicions tècniques al projecte d'execució.   
Tot això de conformitat amb el que disposen els articles 10 i 11.3 del Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Es comunica que la mencionada publicació es realitzarà, a més, als efectes de notificació de la present resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, podrà interposar-se recurs d'alçada, davant de la Secretaria Autonòmica d'Indústria i Energia d'esta Conselleria, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 9 de desembre de 2013.- El director general d'Energia: Antonio Cejalvo Lapeña.